钦定古今图书集成/明伦汇编/闺媛典/第070卷 > 欧阳光绣妻刘氏〈王氏附〉
## 钦定古今图书集成/明伦汇编/闺媛典/第070卷 > 欧阳光绣妻刘氏〈王氏附〉

按《分宜县志》：“刘氏，欧阳光绣妻，安福刘尚赏女。年十
八襁。未期，儿归宁。时兵马往来，袁吉卒遇焉。氏同母
王氏携儿急避后园，园有沼骑排墙突入，挥刀咄咤，
氏与母并儿跃入沼死。”

===周诰妻严氏===按《赣州府志》：严氏，雩都庠生周诰妻。年十九而寡。家
贫，子山负责不能偿，先死。有孙尧典方幼，责家诉于
官。勾摄者逼氏听理，氏叹曰：“吾不出户庭五十年矣，
今何得骤见官府？”遂缢死。何水部廷仁表其墓。